alibayram/wikipedia-40-langs huggingface dataset:
Altoona Mountain City

Altoona Mountain Citys je bio američki profesionalni bejzbol klub iz grada Altoona u Pennsylvaniji, koji se godine 1884. natjecao u nacionalnoj profesionalnoj ligi Union Association.

Klub je osnovan kada je Henry Lucas, osnivač i predsjednik UA, zaključio da njegova novostvorena liga treba osmi uz već postoječih sedam klubova. Međutim, klub je pokazao kako se ne može prilagoditi igri na nacionalnoj razini. Nakon 11 utakmica, Mountain City je svoju prvu pobjedu zabilježio 10.5. 1884. Nakon toga je dobio još 6 i izgubio 8 utakmica, ali je slaba gledanost - u prosjeku 200 gledatelja po utakmici - njegovo postojanje učinila neodrživim i dovela do raspuštanja nedugo nakon posljednje utakmice 31.5. 

U ligi ga je zamijenio klub Kansas City Cowboys.

Vanjske veze 
 baseball-reference.com Altoona Mountain City team page
 Altoona Mountain Citys

Bivši bejzbol klubovi
Philadelphia Keystones

Philadelphia Keystones (iliKeystones of Philadelphia) bio je američki profesionalni bejzbol klub iz Philadelphije koji se godine 1884. natjecao u Union Association. Vodio ih je catcher Fergy Malone, a u ligi su završili na osmom mjestu sa 21 pobjedom i 46 poraza. Međutim, klub se još prije samog završetka sezone raspustio zbog slabe gledanosti. 

U UA ga je zamijenio novi klub Wilmington Quicksteps.

Vanjske veze 
 Baseball Reference Team Index

Nastanci 1884.
Prestanci 1884.
Bivši bejzbol klubovi
Sport u Philadelphiji
Historija Philadelphije
Siazan

Siazan () je grad i rejon u Azerbejdžanu. Većinu stanovništva čine Tati koji su kakvaski persijanci i govore dijelekat persijskog zvan Tati. Reč to jest naziv Siazan (Siyazan) je povezana sa persijskom rečju سياه Siyah (crn).

Gradovi u Azerbejdžanu
Zakletve iz Strasbourga

Zakletve iz Strazbura (francuski: les serments de Strasbourg, oksitanski: los Sarments d'Estrasborg, nemački: die Straßburger Eide) je naziv zakletvi iz 842. koje su u Strazburu izmenili Luj Nemački, sin Luja Pobožnog, vladar istočnog franačkog kraljevstva, i njegov brat Karlo Ćelavi, vladar zapadnog franačkog kraljevstva. Osim savezništva, Luj i Karlo su se obavezali na suprotstavljanje Caru, njihovom starijem bratu Lotaru.

Osnovni izvor podataka o ovom skupu je Nitardovo delo Život Luja Pobožnog. Oba kralja su se zaklela na jeziku kraljevstva onog drugog. Istoričari su ovo tumačili kao dokaz da je oko 842. Karolinško carstvo počelo da se razdvaja u proto-države sa različitim jezicima i običajima. Filolozi se više interesuju za sam tekst; to je jedan od prvih tekstova na romanskom jeziku koji se jasno razlikuje od latinskog.

U skorije vreme, pojavila se teorija da je Franačko kraljevstvo bilo sastavljeno iz više nižih kraljevina (regna) u kojima su vladali lokalni običaji, i govorili se lokalni jezici.

842
Međunarodni ugovori
Iluminirani rukopisi
Latinska književnost
Srednjovjekovna književnost
Francuski jezik
Njemački jezik
Franačka
Karolinška dinastija
Historija Strasbourga
Marin Topić

Marin Topić (Osijek, 12. IX. 1956), umjetnički fotograf. Fotografijom se počeo baviti kao učenik 7. razreda OŠ "August Šenoa" u Osijeku. Njegov bogati stvaralački opus predstavljen je na više od 100 skupnih i 20 samostalnih izložbi. Nagrađivan je sa 70-ak nagrada. Završio je Rolleyevu školu fotografije u Braunnschweigu. Godine 1987. proglašen je majstorom fotografije i primljen u ULUPUH, a 1991. primljen je i u ZUH sa statusom slobodnog umjetnika. Od 1994. član je HDLU Osijek. Učestvovao je na više umjetničkih kolonija: Piran (1985), Merolino (1993), Virovi (1995), Zadar (1998).

Monografije 
 fotomonografija "Osijek" (1988)
 "Uvijek Osijek" (1993)
 "Skriveni grad" (1993)
 "In Topić" (1994)
 "Slavonija i Baranja" - tekst: Zvonko Maković (1994)
 "Istra, Požega" (1997)
 Slavonija & Baranja - tekst: Zvonko Maković (2005)

Izvor 
 Slavonija & Baranja (str. 271)

Hrvatski umjetnici
Biografije, Osijek
Wilmington Quicksteps

Wilmington Quicksteps je bio američki profesionalni bejzbol klub iz Wilmingtona koji je djelovao 1880-ih.

Osnovan je godine 1883. zajedno nižerazrednom bejzbol ligom poznatom kasnije poznatom pod nazivom "Eastern League". Sljedeće godine se klub pod vodstvom Joea Simmonsa nametnuo svim ostalim klubovima lige te u augustu osigurao prvu titulu. 

Klub je ostavio dobar dojam i na klubove iz drugih viših liga koji su dolazili u Wilmington igrati egzbicijske utakmice. Među posjetitlejima je bio i Henry Lucas, osnivač Union Association, te je nagovorio upravu da napusti "Eastern League" i pridruži se njegovoj nacionalnoj ligi. Svrha je bila zamijeniti Philadelphia Keystons koji se usred sezone raspustio zbog slabe gledanosti.

Simmons je pristao, ali se ta odluka pokazala kobnom za klub. Već nakon prve pobjede su mnogi od njegovih najboljih igrača iskoristiti liberalni režim transfera u UA kako bi radi veće plaće prešli u veće klubove kako u UA, tako i drugim nacionalnim ligama. 

Do septembra je Lucasov klub St. Louis Maroons već bio osigurao titulu, a lokalno stanovništvo izgubilo svaki interes za utakmice. To je postalo više nego očito 21.9. 1884. kada je Quicksteps trebao odigrati na domaćem terenu, i u skladu s pravilima, isplatiti 60 US$ od ulaznica gostujućem klubu. Na igralištu se nije pojavio nijedan gledatelj, i shvativši da neće imati čime isplatiti naknadu, Simmons je jednostavno otkazao utakmicu, a odmah nakon toga raspustio klub.

Wilmington Quicksteps je tako završio nakon 2 pobjede i 16 poraza. 

U ligi, koja će prestati postojati nekoliko mjeseci kasnije, ih je zamijenio Milwaukee Brewers.

Vanjski linkovi 
 Wilmington Quicksteps Team Page - Baseball Reference
 Delaware Baseball History

Bivši bejzbol klubovi
Milwaukee Brewers (UA)

Milwaukee Brewers, za koga se također koristio naziv Cream Citys, je bio američki bejzbol klub iz Milwaukeeja. Osnovan je godine 1884. pred kraj sezone u ligi Union Association kako bi zamijenio Wilmington Quicksteps, raspušten zbog slabe gledanosti i nedostatka financijskih sredstava, te ispunio raspored utakmica.

Milwaukee Brewers su odigrali samo 12 utakmica, postigavši 8 pobjeda i 4 poraza.  Iako relativno kratka, ta je sezona imala svijetli trenutak u no-hitter utakmici kada je 28.9. za klub bacao Ed Cushman.

Klub je prestao postojati zajedno s ligom nekoliko mjeseci kasnije.

Izvori 

Bivši bejzbol klubovi
Chicago Browns/Pittsburgh Stogies

Chicago Browns odnosno Pittsburgh Stogies (također poznat i kao Chicago/Pittsburgh) bio je američki profesionalni bejzbol klub osnovan 1884. godine u Chicagu.

Iste godine se natjecao u novoosnovanoj nacionalnoj profesionalnoj ligi Union Association. Međutim, slaba gledanost, sklonost igrača da radi većih plaća napuštaju klub i prevelika dominacija St. Louis Maroons je dovela do toga da se klub 22.8. službeno raspusti. Međutim, uprava i igrači su se dogovorili da se odmah ponovno osnuje u Pittsburghu pod nazivom Pittsburgh Stogies. Međutim, ni tamo nije prošao mnogo bolje, pa je raspušten 18. 9. dok je sezona još službeno trajala. Većina igrača je to iskoristila kako bi se priključila klubu Baltimore Monumentals.

Klub je prilikom svog postojanja imao 41 pobjedu i 50 poraza (uključujući i jedan za zelenim stolom).

U ligi ga je zamijenio St. Paul White Caps.

Literatura 
 
 Dewey, Donald & Acocella, Nicholas (1996). Ball Clubs. HarperCollins Publishers. .

Vanjske veze 
 Baseball Reference
 Retrosheet
 Baseball Almanac
 Project Ballpark
 Pittsburgh Stogies partial roster at CNNSI

Nastanci 1884.
Prestanci 1884.
Bivši bejzbol klubovi
Sport u Chicagu
Historija Chicaga
Pittsburgh
Kansas City Cowboys (UA)

The Kansas City Cowboys, također poznat pod nazivom Unions i Kaycess, je bio američki profesionalni bejzbol klub iz Kansas Cityja u državi Missouri. 

Godine 1884. je ušao u profesionalnu ligu Union Association, kako bi u maju raspušteni zamijenio raspušteni Altoona Mountain City. Cowboys je u ligi ostao do kraja sezone, te usprkos prilično bijednom odnosu pobjeda i poraza (16-63) postigao za standarde UA ogroman uspjeh, zahvaljujći činjenici da je uz prvaka St. Louis Maroons bio jedini koji je sezonu završio s profitom.

Međutim, usprkos tome, klub se raspustio početkom 1885. kada je UA prestala s radom.

Eksterni linkovi 
 team page at Baseball-Reference.com

Bivši bejzbol klubovi
St. Paul White Caps

St. Paul White Caps, također poznat pod nadimkom Apostles, bio je američki bejzbol klub iz grada St. Paul u Minnesoti.

Osnovan je 1884. godine te se natjecao u nižerazrednoj Northwestern League. Prije nego što je sezona te lige završila, uprava je prihvatila ponudu za prelazak u višu ligu Union Association, gdje su White Caps trebali zamijeniti raspušteni Pittsburgh Stogies.

White Caps je odigrao ukupno 9 utakmica, zabilješivši 2 pobjede, 6 poraza i 1 neriješeni rezultat.

Kada je UA prestala s radom, raspustio se i White Caps. 

Ostao je zabilježen u historiji kao jedini klub MLB koju je sve utakmice odigrao na gostovanju.

Vanjski linkovi 
 MiLB.com
 Baseball Reference Team Index

Bivši bejzbol klubovi
Washington Nationals (UA)

Washington Nationals je bio američki profesionalni bejzbol klub iz Washingtona osnovan kako bi se natjecao u nacionalnoj ligi Union Association. 

Menadžer mu je bio Mike Scanlon, a igao je na stadionu zvanom Capitol Grounds. Kao jedan od pet klubova je s 47 pobjeda i 65 poraza godine 1884. završio prvu i jedinu sezonu lige. Raspustio se iste godine.

Bivši bejzbol klubovi
Boston Reds (UA)

Boston Reds je američki bejzbol klub iz Bostona. Formiran je 1884. kako bi bio alternativa već postojećem Boston Red Caps iz National League, odnosno natjecao se u novoj nacionalnoj ligi Union Association. Menadžer mu je bio Tim Murnane.

Prvu i jedinu sezonu lige je završio na petom mjestu s 58 pobjeda i 51 porazom. Nakon završetka sezone se raspustio.

Vanjske veze 
 Baseball Reference Team Index

Nastanci 1884.
Prestanci 1884.
Bivši bejzbol klubovi
Sport u Bostonu
Historija Bostona
Baltimore Monumentals

Baltimore Monumentals je bio američki bejzbol klub iz Baltimorea koji je bio među osnivačima nacionalne lige Union Association. Menadžer mu je bio Bill Henderson, a domaće utakmice je igrao na igralištu Belair Lot.

Natjecao se u jedinoj sezoni lige 1884. godine. Njen najveći trenutak je bio 4.7. 1884. kada je Monumentals priredio double header - odigravši jednu za drugom utakmicu protiv Cincinnati Outlaw Reds i budućih prvaka St. Louis Maroons. Tada je bio jedan od rijetkih slučajeva u historiji UA da cijeli stadion bude rasprodan.

Kada se u septembru raspao klub Pittsburgh Stogies, Monumentals je preuzeo većinu njegovih igrača. Sezonu je završio na 4. mjestu s 58 pobjeda i 47 poraza.

Klub se raspustio zajedno s raspuštanjem lige krajem 1884. i početkom 1885. godine.

Vanjske veze 
 Baseball Reference Team Index

Bivši bejzbol klubovi
Cincinnati Outlaw Reds

Cincinnati Outlaw Reds je bio američki bejzbol klub iz Cincinnatija. Formiran je pred bejzbol sezonu 1884. kao svojevrsna alternativa daleko poznatijem lokalnom klubu Cincinnati Reds koji se natjecao u profesionalnoj ligi American Association. Toj ligi kao i National League je kao alternativa trebao poslužiti Union Association, čiji je Outlaw Reds bio član.

Outlaw Reds je bio vrlo kvalitetan klub, ali se nije mogao boriti protiv organizacijskih slabosti lige i dominacije St. Louis Maroons. Jedinu sezonu lige je završio na trećem mjestu s 69 pobjeda i 36 poraza. Kao i mnogim klubovima UA, glavno dostignuće je bilo to što je uopće uspio dovršiti sezonu. Nakon prestanka rada UA, nestala je i potreba za postojanjem Outlaw Reds, koji se raspustio.

Vanjske veze 
 Baseball Reference Team Index

Bivši bejzbol klubovi
St. Louis Maroons

St. Louis Maroons je bio američki profesionalni bejzbol klub iz St. Louisa. Osnovan je 1883. godine od strane mladog lokalnog poduzetnika Henryja Lucasa, a klub je postao i osnivač nove profesionalne lige Union Association.

Lucas je UA zamislio kao ligu lišenu strogih pravila o transferu igrača koje je karakteriziralo već postojeće lige National League i American Association. Vjerovao je da će najatraktivniji igrači doći iz tamošnjih klubova koji su ih držali vezane tzv. rezervnom klauzulom. NL i AA su na to reagirale odlukom kojom se prijeti doživotnim izbacivanjem svakom igraču koji prijeđe u UA.

Klub je debitirao 20.4. 1884. Vrlo brzo se pokazalo da su ležerna pravila o transferu daleko veći nedostatak nego prednost lige. Lucas kao vlasnik Maroonsa nije štedio novca da bi otimao najbolje igrače drugim igračima lige, zbog čega je Maroons ustanovio neprirodnu dominaciju nad ostalim klubovima te ishod ne samo prvenstva, nego i same lige učinio predvidljivim. Sve se to odrazilo na gledanost, pa je veliki broj klubova nije ni završio sezonu.

Maroons je s 94 pobjede i 19 poraza lako osvojio titulu, ali je u jesen iste godine postalo jasno da će UA neće održati. Maroons je, doduše, uspio sezonu završiti s profitom, te je koristeći svoj kvalitetni tim kao adut počeo pregovore o pristupanju NL. 

NL je na kraju pristala, prije svega zato što je htjela oteti dio gledatelja AA i njenom klubu St. Louis Browns. Međutim, Browns su se pokazali kao daleko kvalitetniji tim koji je 1885. i 1886. osvajao prvenstvo AA, dok su Maroons bili na začelju NL.

Klub se nakon sezone 1886. samoraspustio.

Bivši bejzbol klubovi
Washington Nationals (AA)

Washington Nationals odnosno Washington Statesmen bio je američki profesionalni bejzbol klub iz Washingtona.

Osnovan je pred sezonu 1884. kako bi se natjecao u profesionalnoj ligi American Association. Sezonu je završio na 8. mjestu s 12 pobjeda i 51 porazom. Nakon završetka sezone se raspustio.

Bivši bejzbol klubovi
Indianapolis Hoosiers

Indianapolis Hoosiers je bio naziv za četiri različita profesionalna bejzbol kluba iz američkog grada Indianapolisa:
 Indianapolis Hoosiers, koji se 1884. natjecao u American Association;
 Indianapolis Hoosiers, koji se od 1887. do 1889. natjecao u National League;
 Indianapolis Hoosiers, koji se od natjecao u nižerazrednoj Westren League, a godine 1901. bio izbačen sa stvaranjem American League;
 Indianapolis Hoosiers, koji je 1914. osvojio prvenstvo Federal League.
Fred Dunlap

Frederick C. Dunlap (Philadelphia, 21.5. 1859 - Philadelphia, 1.12. 1902.) poznat pod nadimkom "Sure Shot", bio je američki profesionalni igrač bejzbola. Igrao je na položaju drugog basemana. 

Tokom karijere je igrao za Cleveland Blues (1880-1883), St. Louis Maroons (1884-1886), Detroit Wolverines (1886-1887), Pittsburgh Alleghenys (1888-1890), New York Giants (1890) i Washington Statesmen (1891). 

Kao menadžer je vodio St. Louis Maroons 1884. i Pittsburgh 1889.

Eksterni linkovi 
 
 BaseballLibrary.com 

Dunlap, Fred
Dunlap, Fred
Bill Sweeney

Bill Sweeney se može odnositi na:
 Bill Sweeney (pitcher), bejzbol pitcher iz 1880ih
 Bill Sweeney (infielder) (1886-1948), bejzbol infielder
 Bill Sweeney (prvi baseman) (1904-1957), bejzbol prvi baseman
 Bill Sweeney (hokej) (rođen 30.1. 1937.), igrač hokeja na ledu
Hugh Daily

Hugh Ignatius Daily (rođen kao Harry Criss  u Baltimoreu 1857.) bio je američki profesionalni igrač bejzbola iz 19. vijeka poznat po nadimkom "One Arm" ("Jednoruki"). Nadimak je stekao zahvaljujući tome što mu je metak slučajno raznio lijevu ruku. Zbog toga je sebi napravio posebnu protezu pomoću koje je hvatao lopte na igralištu. 

Igrao je kao pitcher, a 13.9. 1883. je za Cleveland Blues bacao no-hitter protiv Philadelphia Quakersa, pobijedivši s 1-0. 

Ukupno je igrao šest sezona za sedam različitih klubova u tri lige - National League, Union Association i American Association). Igrao je za Buffalo Bisons, Cleveland Blues, St. Louis Maroons i Washington Nationals u NL; Chicago/Pittsburgh i Washington Nationals u Union Association; te Cleveland Blues u American Association.

Eksterni linkovi 
 Baseball-Reference.com
 Baseball-Almanac.com

Daily, Hugh
Dave Orr

David L. (Dave) Orr (Brooklyn, 29.9. 1859 - 2.6. 1915.) bio je američki profesionalni igrač bejzbola iz 19. vijeka. 

Igrao je na položaju prvog basemana. Karijeru je započeo u New York Gothams, a potom prešao u New York Metropolitans (1883-87). Karijeru je nastavio u Brooklyn Bridegrooms (1888) i Columbus Solons (1889). Završio ju je u Brooklyn Ward's Wonders (1890) u okviru Players League. 

Orr, visine 178 cm i težine 102 kg, imao je prilično dojmljive statistike. U osam sezona je imao prosjek udaraca .342 (1125/3289) s 37 home runova, 627 RBI 536 runova, 198 doubleova, 108 tripleova i 66 ukradenih baza.

Orrova je karijera završila s tragedijom. Samo nekoliko tjedana nakon završetka sezona i samo nekoliko dana nakon 31. rođendana ga je pogodio moždani udar. Umro je u dobi od 55 godina.

Najbolje statistike 
 Prvak AA u batting average (1884, .354)
 Prvak AA u RBI (1884, 112)
 Dvaput prvak AA u pogocima (1884, 162; 1886, 183)
 Dvaput prvak AA u tripleovima (1885, 21; 1886, 31)

Izvori 
 Baseball Library 
 Baseball Reference
 The Deadball Era
 Jim Mogan at SABR

Orr, Dave
Wiesbaden

Visbaden () je glavni grad nemačke savezne države Hesen, i posle Frankfurta na Majni drugi po veličini grad u državi. Grad je jedna od najstarijih banja u Evropi sa 26 izvora vrele i jednim izvorom hladne mineralne vode.

Geografija 

Ovaj grad je najveći u regiji Rajngau. Leži na desnoj obali reke Rajne. Sa gradom na drugoj obali Rajne, Majncom, Visbaden čini zajedničku urbanu celinu. Površina grada je 204 km². Severno je šumska zona (27,4% površine).

Visbaden je sa severa zaštićen planinom Taunus i zato ima jednu od najtoplijih klima u Nemačkoj. Srednja godišnja temperatura je 9,5 °C. Godišnje u proseku ima 1. 565 sunčanih sati.

Klima

Istorija 
Još su stari Rimljani znali za postojanje izvora tople vode u ovom kraju. Tu su sagradili utvrđeni logor u godinama 6-15. p. n. e. Kasnije je ova rimska kolonija dobila ime Akve Matiakorum (Aquae Mattiacorum). Franci u vreme Hlodoveha su potisnuli Alemane i vladali su gradom nakon 496. sve do 888. kada deobom Franačke postaje deo Istočne Franačke.

Ajnhart, biograf Karla Velikog, prvi put je pomenuo ime Visibada 828/830. Ovo ime je značilo „Banja u šumi“. Oko 1170. vojvode od Nasaua su zavladale gradom. Visbaden je postao carski grad 1232. Nadbiskup obližnjeg Majnca je 1242. zauzeo i spalio Visbaden. U Seljačkom ratu stanovnici Visbadena su se borili na strani pobunjenika, pa su posle poraza izgubili privilegije koje su imali 1525. Ove privilegije su im vraćene 1566. Po okončanju Tridesetogodišnjega rata 1648. hroničari su zabeležili da je u gradu ostalo samo 40 stanovnika. Za vreme Napoleona bio je od 1806. do 1813. u sastavu Napoleonove vazalne države Rajnske konfederacije.

Visbaden je postao prestonica vojvodstva Nasau 1815. Najveći deo centra grada je izgrađen u periodu od 1850. do Prvog svetskog rata. U ovo doba u Visbaden su dolazili mnogi bogataši koji su investirali u izgradnju. Među poznatim gostima Visbadena iz ovog doba su: Johan Gete, Fjodor Dostojevski, Rihard Vagner i Johanes Brams.

Visbaden je bio relativno pošteđen od bombardovanja u Drugom svetskom ratu. Tada je uništeno oko 30% grada. Arhitektura Visbadena je sačuvala stilsko jedinstvo i sastoji se iz građevina u stilu klasicizma, istoricizma i jugendstila. Glavnim gradskim trgom, Dvorskim trgom (Schlossplatz), dominiraju palata vojvoda od Nasaua iz 1840. i nova gradska većnica.

Galerija

Spoljašnje veze 

 Zvanična prezentacija grada
 Slike Visbadena 
 Plan grada 
 Živa slika iz grada 
 Umetnost i istorija grada

Hessen
Ned Williamson

Edward Nagle Williamson (Philadelphia, 24.10. 1857 - Willow Springs, Arkansas, 3.3. 1894.) bio je američki profesionalni igrač bejzbola. 

Igrao je za Indianapolis Blues (1878), Chicago White Stockings (dans Cubs) (1879-1889) i Chicago Pirates (1890). 

Bio je poznat po rekordu koje je 1883. godine postavio po broju doubleova u sezoni, a koji je ostao neoboren do 1887. Godinu dana kasnije je oborio rekord po broju home runova u sezoni, a koji je ostao noboren do 1919. godine i Babea Rutha.

30.5. 1884. je postao prvi igrač MLB koji je postigao 3 home runa u utakmici. Neki historičari su sumnjičavi prema tim dostignućima, držeći ih manje posljedicom Williamsonovog talenta, a više dimenzija stadiona Lakeshore Park.

Williamson je umro u dobi od 35 godina od edema, odnosno komplikacija vezanih uz tuberkulozu. Pokopan je na groblju Rosehill Cemetery u Chicagu.

Izvori

Eksterni linkovi 
 
 BaseballLibrary.com 
 A Short History of the Single Season Home Run Record 

Williamson, Ned
Henry Chadwick

Henry Chadwick (Exeter, Engleska, 5.10. 1824 – Brooklyn, 20.4. 1908.), često nazivan "Otac bejzbola," bio je sportski novinar, statističar i historičar bejzbola.

Chadwick je odrastao u porodici radikalnog engleskog novinara Jamesa Chadwicka. Za razliku od svog starijeg polubrata Sir Edwina Chadwicka, koji je ostao u Britaniji i postao veliki društveni reformator i utemeljitelj modernog sanitarnog sistema, mladi je Henry s ocem 1837. godine otišao u SAD.

Chadwick je odrastao uz kriket, ali ga je u novoj domovini fascinirala nova igra bejzbol. Kao novinar i statističar-amater učinio je mnogo na njenoj popularizaciji, kao i razvoju nove discipline zvane sportsko novinastvo.

Chadwick je bio urednik The Beadle Baseball Player, prvog vodiča za bejzbol. Također je bio član mnogih odbora koji su mijenjali pravila igre. Također je poznat kao autor box scorea - standardne tablice za bilježenje najvažnijih statistika u bejzbol-utakmici, koju je stvorio na temelju slične tablice za kriket. Također je popularizirao statistike kojima se dan-danas mjeri kvaliteta pitchera i udarača, kao što su batting average and earned run average.

Chadwick se u svojim spisima također često obarao i na ono što je smatrao štetnim pojavam u bejzbolu. To se prije svega odnosilo na sklonost alkoholu kod igrača, kao i utjecaj ilegalnih i legalnih kladionica na ishod utakmica.

Pred kraj života, Chadwick je ušao u žestoki spor sa svojim dugogodišnjim prijateljem Albertom Spaldingom oko toga od čega se razvio bejzbol. Chadwick je držao da je bejzbol nastao od engleske igre zvane rounders. Spalding je, pak, držao da je bejzbol isključivo američki pronalazak. Chadwick i Spalding su se složili da kontroverzu riješi posebna komisija koja je na kraju kao pronalazača bejzbola imenovala američkog generala Abnera Doubledaya. Chadwick je prema toj tvrdnji - danas odbačenoj od strane historičara - izrazio prezir.

Chadwick je umro u dobi od 83 godina, a sahranjen je na groblju Green-Wood Cemetery u Brooklynu. Na grobu mu piše "Otac bejzbola".

Godine 1938. je imenovan u Bejzbolsku Halu slavnih.

Literatura 
 Tygiel, Jules. Past Time.

Eksterni linkovi 
 Baseball Hall of Fame 
 http://www.henrychadwick.com
 BaseballLibrary  - biography
 
 Henry Chadwick's Hall of Fame plaque 

Chadwick, Henry
Chadwick, Henry
Chadwick, Henry
Jackie Robinson

Jackie Robinson razbio je rasnu segregaciju kada je postao prvi crni sportaš koji je u 20. stoljeću zaigrao u MLB-u. Pridružio se Brooklyn Dodgersima 1947. i proglašen je novakom godine te godine, MVP-om Nacionalne lige 1949. i najboljim igracem World Series-a 1955. godine.

Eksterni linkovi 

 Official Website of Jackie Robinson 
 Jackie Robinson Foundation Website
 archives.gov Correspondences with the White House
 baseballhalloffame.org  Baseball Hall of Fame page
 baseball-reference.com Baseball statistics
 Jackie Robinson  (entry in the New Georgia Encyclopedia)
 loc.gov Library of Congress Robinson collection

Robinson, Jackie
Robinson, Jackie
Missouri

Missouri je jedna od 50 američkih saveznih država u središnjem dijelu Sjedinjenih Američkih Država.

Geografija 
Missouri ima površinu od 180 516 km², i 4 920 000 stanovnika od kojih su 15 % Afroamerikanci. Glavni grad je Jefferson City, a najveći Kansas City (broj stanovnika oko 450 000, a s predgrađima oko 2,3 milijuna). Missouri je industrijsko-poljoprivredna država. Glavne industrijske grane: elektrotehnička, kemijska, kožna, prehrambena, tekstilna, drvna industrija. Također je razvijena proizvodnja prometnih sredstava, strojeva, celuloze, papira i dr. Rudno blago: olovo, cink, željezo, kameni ugljen i dr. Sjeverno od rijeke Missouri: plodne ravnice, prerije. Na jugu reljef brdovit. Klima kontinentalna. Glavni poljoprivredni artikli: soja, kukuruz, pšenica, pamuk i dr. Stočarstvo veoma razvijeno: goveda 5,4 mil., svinje 4,6 mil., ovce i dr. Razvijen turizam.

Historija 
Missouri je u Uniju primljen 10. augusta 1821. kao 24 američka savezna država.

Okruzi (Counties) 

 Adair
 Andrew
 Atchison
 Audrain
 Barry
 Barton
 Bates
 Benton
 Bollinger
 Boone
 Buchanan
 Butler
 Caldwell
 Callaway
 Camden
 Cape Girardeau
 Carroll
 Carter
 Cass
 Cedar
 Chariton
 Christian
 Clark
 Clay
 Clinton
 Cole
 Cooper
 Crawford
 Dade
 Dallas
 Daviess
 DeKalb
 Dent
 Douglas
 Dunklin
 Franklin
 Gasconade
 Gentry
 Greene
 Grundy
 Harrison
 Henry
 Hickory
 Holt
 Howard
 Howell
 Iron
 Jackson
 Jasper
 Jefferson
 Johnson
 Knox
 Laclede
 Lafayette
 Lawrence
 Lewis
 Lincoln
 Linn
 Livingston
 Macon
 Madison
 Maries
 Marion
 McDonald
 Mercer
 Miller
 Mississippi
 Moniteau
 Monroe
 Montgomery
 Morgan
 New Madrid
 Newton
 Nodaway
 Oregon
 Osage
 Ozark
 Pemiscot
 Perry
 Pettis
 Phelps
 Pike
 Platte
 Polk
 Pulaski
 Putnam
 Ralls
 Randolph
 Ray
 Reynolds
 Ripley
 Saline
 Schuyler
 Scotland
 Scott
 Shannon
 Shelby
 St. Charles
 St. Clair
 St. Francois
 St. Louis
 St. Louis city
 Ste. Genevieve
 Stoddard
 Stone
 Sullivan
 Taney
 Texas
 Vernon
 Warren
 Washington
 Wayne
 Webster
 Worth
 Wright

 
Američke savezne države
Nicholas Young (direktor)

Ovo je članak o bejzbolskom funkcionaru. V. također: Nicholas Young (glumac) i Nicholas Young (pomorac)

Nicholas Efram Young (Amsterdam, New York, 12.9. 1840 - Washington, 31.10. 1916) bio je američki bejzbolski funkcionar, menadžer i sudac, najpoznatiji po tome što je bio predsjednik lige National League od 1885. do 1902. 

Young je u mladosti bio vrlo dobar igrač kriketa. Kada je izbio američki građanski rat, priključio se Vojsci Sjevera i bio svjedokom kako je u njenim redovima naglo postala popularna njujorška igra zvana bejzbol. Nakon rata Young se zaposlio u federalnom Ministarstvu financija te odselio u Washington, gdje je bio igrač, a kasnije službenik lokalnog amaterskog bejzbol kluba.

Njegove organizacijske sposobnosti su izašle na vidjelo kada je 1871 sazvao sastanak na kome je osnovana National Association of Professional Baseball Players - prva nacionalna profesionalna bejzbol liga. Young je osim toga 1871-1873 bio menadžer washingtonskog kluba te sudio utakmice.

Kada je 1876. formirana nova profesionalna liga NL, Young je postao njen sekretar i blagajnik. Godine 1885. je nakon ostavke svog prethodnika Abrahama Millsa postao njen predsjednik. Young je na čelu NL uživao veliku popularnost, iako su ga mnogi kritizirali zbog prevelike sklonošti da, za razliku od svojih prethodnika, popušta zahtjevima vlasnika velikih klubova. To se prvenstveno odnosilo na uvođenje i održavanje zloglasne rezervne klauzule kojom su se u pokornosti držali igrači. Oni su se pak pobunili i godine 1890. osnovali suparničku, ali kratkotrajnu Players League.

Međutim, slom Players League je indirektno pomogao NL, tako što je prisilio suparničku ligu American Association da se s njom spoji nakon 1891. Ostatak Youngovog mandata je bio obilježen problemima vezanim uz nerede na stadionima, kao i nasilje na samom terenu.

Konačni udarac Youngu je predstavljalo stvaranje American League koja je 1901 uspješno načela dotadašnju dominaciju NL. Većina najboljih igrača, menadžera i sudaca je prebjegla u AL, zašto su vlasnici klubova optužili upravo Younga. I on i njegov glavni suparnik Albert Spalding su bili prisiljeni odustati od kandidature za predsjednika. Young se vratio u Ministarstvo financija.

Eksterni linkovi 
 Baseball-Reference.com - National Association managing record

Young, Nicholas
Al Atkinson (igrač bejzbola)

Albert Wright Atkinson (Clinton, Illinois, 9.3. 1861 - Elkhorn Township, Missouri, 17.6. 1952.) bio je američki profesionalni igrač bejzbola iz 19. vijeka. Igrao je kao pitcher. Karijera mu je trajala tri godine, u klubovima American Associationa i Union Associationa.

Poznat je kao jedan od rijetkih igrača u historiji MLB kome je uspjelo bacati dvije no-hitter utakmice.

Vanjske veze 
 BaseballReference.com - career statistics and analysis

Igrači bejzbola
Ed Morris

Edward Morris, poznat pod nadimkom "Cannonball", (Brooklyn, 29.9. 1862 - Pittsburgh, 12.4., 1937.) bio je američki profesionalni igrač bejzbola. Imao je 167 cm visine i 67 kg tjelesne mase. Igra je kao pitcher. 

Nastupao je za klubove Columbus Buckeyes (1884), Pittsburgh Alleghenys (1885-1889), i Pittsburgh Burghers (1890). 

U 317 utakmica (od čega 311 kao pitcherm s 171 pobjedom i 122 porazom) imao je 297 potpunih igara, a ERA mu je bio 2.82. Kao udarač je imao prosjek .161) s 1 home runom, 63 runs batted in i 100 runova.

Vanjske veze 
 Baseball Reference
 Retrosheet

Igrači bejzbola
Frank Mountain

Frank Henry Mountain (Fort Edward, New York, 17.5. 1860 - Schenectady, New York, 19.11. 1939.) bio je američki profesionalni igrač bejzbola iz 19. vijeka. Imao je 178 cm visine i 76 kg tjelesne mase.

Nastupao je za Troy Trojans (1880), Detroit Wolverines (1881), Worcester Ruby Legs (1882), Philadelphia Athletics (American Association) (1882), Columbus Buckeyes (1883-1884) i Pittsburgh Alleghenys (1885-1886). 

Najbolja sezona mu je bila 1884. kada je 5.6. zabilježio a no-hitter protiv Washington Nationals i pobijedio s 12-0. 

Ukupno je odigrao 194 utakmica (143 kao pitcher, s 58 pobjeda i 83 poraza). Imao je 141 potpunih igara i 9 shutova, te ERA 3.47. Kao udarač je imao prosjek .220 s 9 9 home runova i 84 runova.

Eksterni linkovi 
 Baseball Reference
 Retrosheet
 The Deadball Era

Igrači bejzbola
Charlie Sweeney

Charlie Sweeney (San Francisco, 13.4. 1863 - San Francisco, 4.4. 1902.) bio je američki profesionalni igrač bejzbola iz 19. vijeka. Igrao je na položaju pitchera.

Karijeru je započeo u klubu Providence Grays 1882. gdje je uz Charlesa Radbourna bio glavni pitcher. U sezoni 1884. je igrajući protiv Boston Red Capsa uz pomoć strikeouta izbacio 19 igrača, što je rekord koji neće biti oboren sljedečih 100 godina.

Međutim, iste je sezone izbačen iz kluba zbog svađe s upravom, a Radbourn je preuzeo sve njegove utakmice te tako napravio legendarni rekord od 60 pobjeda po sezoni. Sweeney je utočište našao u Union Association i super-klubu St. Louis Maroons. Kada je taj klub propao, karijeru je 1887. završio u Cleveland Blues.

Sweeney je godine 1894. osuđen na zatvor zbog ubistva. Umro je u zatvoru nakon 8 godina.

Vanjske veze 
 Baseball reference
 Baseball almanac
 Baseball library 

Sweeney, Charlie
Toledo, Ohio

Tolido je grad u američkoj državi Ohio, smješten na zapadnom kraju Jezera Erie. Predstalja sjedište Okruga Lucas, te glavno naslje Metropolitanskog statističkog područja Toleda. Prema popisu stanovništva 2000. godine grad je imao 313.619 stanovnika. 1.7. 2005. Biro za popis stanovništva SAD je procijenio da se broj stanovnika smanjio na 301.285, ali je Toledo ipak ostao četvrti po veličini grad u državi. Toledo je poznat Grad stakla (Glass City) zbog duge tradicije inovacija u staklarskoj industriji: prozora, boci, vjetrobrama, građevinskog materijala i staklarske umjetnosti, poznatoj po zbirci u Toledo Museum of Art. U Toledu se od 1941. godine proizvodio Jeep. Proizvođač stakla za automobile Libbey Owens Ford je dugo godina bio temelj gradske ekonomije.

Demografija 
Po popisu iz 2010. godine broj stanovnika je 287.208, što je 26.411 (-8,4 %) stanovnika manje nego 2000. godine.

Reference

Literatura

Vidi još 

 Spisak gradova u SAD po broju stanovnika
 Najveći gradovi u SAD po decenijama
 Spisak saveznih država i teritorija SAD po broju stanovnika
 Sjedinjene Američke Države
 Amerikanci (nacija)
 Historija Sjedinjenih Američkih Država

Vanjske veze 

 The Official City of Toledo
 Toledo.com
 Maumee Valley Heritage Corridor
 Toledo Museum of Art
 The Toledo Zoo
 The Two Toledos Documentary
 Old West End (historic district) 

Gradovi u Ohaju
Dick Burns

Richard Simon "Dick" Burns (Holyoke, Massachusetts, 26.12. 1863 - Holyoke, 16.11. 1937.) bio je američki profesionalni igrač bejzbola iz 19. vijeka. 

Karijeru je započeo u Detroit Wolverines, a nakon godinu dana prešao u Union Association i klub Cincinnati Outlaw Reds. 26.8. 1884. je bacao no-hitter protiv Kansas City Cowboys, jedan od dva historiji te lige. Sljedeće godine je prešao u St. Louis Maroons, i odigrao samo jednu utakmicu prije završetka karijere.

Vanjske veze 
 BaseballReference.com - career statistics and analysis

Burns, Dick
Tom Seaver

George Thomas Seaver (17.11. 1944- ) je bivši američki profesionalni igrač bejzbola, koji je kao pitcher nastupao u vodećim klubovima d 1967 do 1986. Igrao je za četiri različita kluba u svojoj karijeri, ali ga najviše pamte navijači prvog - New York Metsa. Uživao je nadimak "Tom Terrific" i "The Franchise", te u karijeri postigao 311 pobjeda, 3.640 strikeouta i ERA 2.86. Godine 1992. je ušao Bejzbolsku Halu slavnih.

Vanjski linkovi 
 Baseball Hall of Fame 
 
 Tom Terrific Seaver 
 BaseballLibrary.com
 Baseball Almanac
 Ultimate Mets Database - Tom Seaver as a New York Met
 Ultimate Mets Database M. Donald Grant - more on the man behind the Midnight Massacre
 The Perfect Game by Tom Seaver, with Dick Schaap
 New York Times article on Seaver's vineyards
 See Tom Seaver sign his 1969 World Series jersey 
 Tom Seaver at HallOfFameMagazine.com 

Igrači bejzbola
Baseball Hall of Fame
Hank O'Day

Henry Francis O'Day (Chicago, 8.7. 1862 – Chicago, 2.7. 1935.) bio je američki igrač bejzbola (pitcher) mebnažer i - po čemu je najpoznatiji - bejzbol u Major League Baseball. Od 1895. do 1927. je preko trideset godina sudio utakmice National Leaguea.

Odrastao je u porodici gdje su oba roditelja bila gluha. Profesionalnu bejzbol karijeru je započeo kao igrač Toledo Blue Stockings, a zatim je nastavio u Pittsburgh Alleghenys (1885), Washington Nationals (1886-89) i New York Giants (1889), gdje je pobijedio dvije utakmice u World Seriesu 1889. U disidentskom New York Giants u Players League je sljedeće sezone imao najbolje igračke rezultate, postigavši 22 pobjede i 13 poraza. Međutim, zbog problema s rukom je otišao u niže lige i završio karijeru 1893. Kao igrač je imao 73 pobjede i 110 poraza.

O'Day se ubrzo nakon toga vratio u NL, te stekao veliki ugled kao najbolji sudac lige. Zbog togamu je pripala čast da sudi u 10 World Seriesa - 1903, 1905, 1907, 1908, 1910, 1916, 1918, 1920, 1923 i 1926. 23.9. 1908. je utakmici između Chicago Cubs i New York Giants donio jednu od najkontroverznijih odluka u historiji lige, kojom je poništen run igrača Freda Merklea.

Osim kao sudac, O'Day je bio menadžer, pa je 1912 vodio Cincinnati Reds, a 1914. vodio Chicago Cubs. 

Nakon godine 1927. se povukao, ali je pomogao NL da pronalazi nove suce.

Eksterni linkovi 
 BaseballLibrary.com  - biography and career highlights
 Baseball-Reference.com - career playing and managing statistics
 Photos at DeadBallEra.com
 Obituary at The Deadball Era

Igrači bejzbola
Bejzbol menadžeri
Bejzbolski suci
Padniewko

Padniewko je mjesto u Kujavsko-pomeranskom vojvodstvu u sjevernoj Poljskoj. Blizu Padniewka je grad Mogilno. Naselje je postojalo još u 12. vijeku. U selu prema popisu iz 2006. živi 399 stanovnika.

Naselja u Poljskoj
Đorđe Novković

Đorđe Novković (Sarajevo, 2. 9. 1943. — Zagreb, 6. 5. 2007.), hrvatski kompozitor zabavne glazbe koji vuče podrijetlo iz Bosne i Hercegovine.

Biografija 
Sa 6 godina je krenuo u glazbenu školu, a na Muzičkoj akademiji u Sarajevu diplomirao je dirigiranje u klasi profesora Mladena Pozajića.

Šezdesetih je svirao s Indexima, a zatim osniva Pro Arte. 1968. preselio se u Zagreb i iste godine s pjesmom „Stari Pjer“ postigao prvi uspjeh.

Pisao je pjesme za Mišu Kovača, Kemala Montena, Nedu Ukraden, Zdravka Čolića, Amira Kazića Lea, Duška Lokina, Đoa Maračića, Đanija Maršana, Tomislava Ivčića, Terezu Kesoviju, Ivicu Šerfezija, grupu Pro Arte, Gabi Novak, Srebrna krila itd., te postao najtiražniji skladatelj.

Ploče izvođača za koje je on skladao prodavane su u više od 100 milijuna primjeraka . Od 1989. do 2000. živio je u Rovinju. Godine 1993., njegova pjesma „Don't ever cry“ u izvedbi riječkih „Putokaza“ bila je prva hrvatska predstavnica na Eurosongu 1996. Dobio je Porin za životno djelo. Sudjelovao je na gotovo svim festivalima na ovim prostorima i dobitnik je mnogobrojnih nagrada.

Napisao više od 2500 pjesama i prodao oko 20 milijuna ploča. Od 1997. suvlasnik je i direktor programa u najvećoj hrvatskoj diskografskoj kući „Croatia Records“.
Preminuo je 6.5.2007. u 64. godini života u Zagrebu.

Zanimljivosti 
- da nije glazbenik bio bi profesionalni sportaš;

- ima sjajnu memoriju, zna 500 telefonskih brojeva napamet;

- bio je osmi na svijetu u stolnom tenisu;

- može napraviti 100 trbušnjaka u seriji;

- svaki dan vježba 40 minuta: 20 min. na orbitrecku, 15 min. vesla, 5 min. lupa u vreću i napravi 100 trbušnjaka;

Spava u spavaćici, mrzi pidžame : „Trenutačno spavam u ženskoj haljini za plažu s nacrtanim sidrom na prsima. Uzeo sam najveći broj i u njoj se osjećam najugodnije.“

Kako je počeo brijati glavu: posijedio je i počeo bojiti kosu u frizerskim salonima, tamo su mu se smijali pa se preselio u kupaonicu i sam počeo s bojenjem. Onda si je spalio kosu, poludio, uzeo brijač, obrijao glavu i nikada nije zažalio.

Ne može si oprostiti što je Borisu prešutio ponudu da profesionalno igra nogomet za NK Zagreb. Njegov sin Boris Novković usmjerio je svoju muzičku karijeru u sasvim drugom pravcu od oca, nastojeći ne podilaziti na svaki način općem ukusu i površnim trendovima na domaćoj zabavnomuzičkoj sceni, kao što to redovno čini stariji Novković.

Povezani članci 
 Boris Novković; Đorđev sin, hrvatski pjevač

Hrvatski kompozitori
Bosanskohercegovački kompozitori
Rođeni 1943.
Umrli 2007.
Biografije, Sarajevo
Biografije, Zagreb
Jugoslavenski kompozitori
Boris Novković

Boris Novković (Sarajevo, 25. 12. 1967.) je hrvatski i bosanskohercegovački pjevač. 

Potječe iz glazbene obitelji: otac Đorđe (autor zabavne glazbe) i majka Ozana (profesorica glazbe). Prvi album izdao je 1986. pod nazivom "Kuda idu izgubljene djevojke". Najprodavaniji je u produkciji Nikše Bratoša izdao godinu poslije pod nazivom "Jači od sudbine". Predstavljao je Hrvatsku na pedesetom Eurosongu u Kijevu i osvojio deseto mjesto s pjesmom "Vukovi umiru sami". S Franjom Valentićem je bio autor glazbe za pjesmu "Moja štikla" koja je predstavljala Hrvatsku na Eurosongu sljedeće godine.

Vanjske veze 
 Službena stranica

Jugoslavenski pjevači
Hrvatski pop pjevači
Jugoslavenski gitaristi
Hrvatski gitaristi
Predstavnici Hrvatske na Pjesmi Eurovizije
Biografije, Sarajevo
Srpska demokratska baranjska stranka

Srpska demokratska baranjska stranka (engl. Serb Democratic Party of Baranja; kratica: SDBS), bivša izvanparlamentarna politička stranka u Hrvatskoj. Zastupala je interese srpske nacionalne manjine u Osječko-baranjskoj županiji.

Osnivanje 
Osnovana je 13. XI. 1998. godine u Belom Manastiru. S istim datumom upisana je u službeni Registar političkih stranaka Republike Hrvatske , kojeg vodi Središnji državni ured za upravu, pod rednim brojem 119 i sa sjedištem u Belom Manastiru, Trg slobode 22a. Osnivač i predsjednik stranke bio je Ljubomir Mijatović  Godine 1999. imala je 425 članova.

Stranka je prestala s djelovanjem 12. VI. 2007. godine.

Ustrojstvo stranke

Unutarnje 
 Skupština 
 Glavni odbor 
 Predsjedništvo 
 Nadzorni odbor 
 Komisija za Statut 
 Disciplinska komisija

Teritorijalno 
 Mjesni odbor Uglješ
 Općinski odbor Jagodnjak 
 Općinski odbor Darda 
 Gradska organizacija Beli Manastir

Funkcije 
 Ljubomir Mijatović (predsjednik, osoba za kontakte) 
 Simo Stupar (glavni sekretar) 
 Zoran Ognjenović (zamjenik predsjednika)

Program 
SDBS je, prema njenom programu, bila politička stranka predana idealima slobode, vladavini prava i mira, sporazumijevanju među ljudima i narodima, izgradnji, jačanju i učvršćenju demokratije, humanizma i ekološke svijesti te zaštiti i afirmaciji ljudskih, građanskih i političkih prava. Zalagala se za vrijednosti multietničkog i multikulturalnog društva kao temelja za očuvanje i koegzistenciju različitih identiteta u atmosferi tolerancije i uzajamnog uvažavanja. Djelovala je kao stranka demokratske orijentacije koja je jedino u saradnji i partnerstvu s drugim srpskim i hrvatskim političkim strankama mogla ostvariti svoje programske ciljeve i ispuniti interese i očekivanja svojih birača i tako ostvariti pravo na opstanak Srba i partnerstvo u izgradnji demokratskih institucija i demokratske politike u Republici Hrvatskoj.

Djelovanje 
Stranka je, zajedno s još dvije političke partije: Partijom podunavskih Srba i Srpskom narodnom strankom te s još nekoliko srpskih organizacija, osnovala Narodno vijeće Srba početkom 1999. godine. Cilj udruživanja bio je alternativa politici SDSS-a.

Nekoliko godina prije gašenja, u javnosti i u medijima nije se zapažalo djelovanje SDBS-a. Stranka nije učestvovala ni na izborima 2005. godine.

Rerefence 

Baranjske organizacije
Političke stranke u Hrvatskoj
Organizacije Srba u Hrvatskoj
Političke stranke etničkih manjina
Kozma Indikoplevst

Kozma Indikoplevst (grč. Κόσμας Ἰνδικοπλεύστης = "koji je plovio u Indiju", 6. vek) bio je vizantijski trgovac, putnik, teolog i geograf, rođen u egipatskoj Aleksandriji, koji je oko 550. godine napisao bogato ilustrovano delo Hrišćanska topografija, zasnovano delom na njegovom vlastitom trgovačkom iskustvu koje je u prvoj polovini 6. veka stekao na pomorskim putevima u Crvenom moru i Indijskim okeanom. Čini se da je lično posetio Kraljevstvo Aksum u današnjoj Etiopiji i Eritreji, Indiju i Šri Lanku.

"Indikoplevst" znači "putnik u Indiju". Iz antičke književnosti, kao što je delo Periplus Maris Erythraei (Pomorski putopis s Eritrejskog mora), znamo da su se još od 1. veka pne. održavale trgovačke veze između Rimskog carstva i Indije, ali Kozma je bio jedan od veoma retkih pojedinaca koji su zapravo i putovali tom rutom. U svojoj je Topografiji opisao i ocrtao nešto od onoga što je video, a neki nacrti su precrtani u rukopisima koji su i danas sačuvani, od kojih najstariji potiče iz 9. veka, pa tako i Kozmina geografska karta sveta – najstarija sačuvana geografska karta. 

U Hrišćanskoj topografiji Kozma nastoji dokazati doslovnu tačnost biblijske slike sveta, pa tako ustvrđuje da je Zemlja oblika ploče, nasuprot konceptu sferičnog kosmosa Klaudija Ptolemeja, te da nebo ima oblik kutije sa zaobljenim poklopcem, što je preuzeo uz nekonvencionalnih tumačenja hrišćanskih svetih spisa. Kozma je smatrao da je Mojsijev zavetni šator (koji bog opisuje Mojsiju tokom izlaska Jevreja iz Egipta) poslužio kao uzor pri stvaranju kosmosa, pri čemu Zemlja ima oblik pravougaone ravnice koju nadvisuje nebo. U središtu ravnice nalazi se naseljena ekumena, okružena okeanom, a ispod se nalazi Adamov raj. Sunce, mnogo manje od Zemlje, okreće se oko jedne konične planine na severu. Premda je Kozma iskazivao prezir prema Ptolemeju i drugima koji su zastupali koncept sferične Zemlje, njegovo idiosinkretičko delo ne odražava opšteprihvaćene poglede na kosmografske teorije među savremenim vizantijskim filozofima, pa i nije imalo velikog uticaja na kasnije pisce. 

Ako se zanemari njegova primitivna kosmologija, Kozmino delo je zanmljiv i pouzdan vodič, koji baca određeno svetlo na svet koji je u međuvremenu nestao. On se nalazio u Adulisu na obali Crvenog mora u današnjoj Etritreji upravo u vreme (oko 525) kada je aksumski kralj pripremao vojni pohod protiv jevrejskog kralja Du-Nuvasa u Jemenu, koji je bio organizovao progone hrišćana. Na zahtev aksumitskog kralja i kao deo priprema ovog pohoda Kozma je zabeležio neke danas izgubljene natpise, kao što je Monumentum Adulitanum (koji je pogrešno pripisao Ptolemeju III Euergetu). 

Kozma, koji je verovatno bio nestorijanac, oplovio je obale Indijskog okeana i neko vreme se bavio trgovinom u Etiopiji i Aziji. Kasnije se zamonašio i napisao još nekoliko geografskih traktata, ali su sačuvani samo Hrišćanska topografija i fragmenti njegovih komentara na Psalme i evanđelja.

Eksterni linkovi 

 The Christian Topography by Cosmas Indicopleustes
 The Christian Topography by Cosmas Indicopleustes

Istočnorimski pisci
Authority control
Ivica Skenderović

Ivica Skenderović, zvani Skendo (rođen u Subotici u bunjevačkoj porodici, 28. IV. 1965), hrvatski nogometaš i nogometni trener s "izrazito ubojitom lijevom nogom" (lijevi vezni), bivši igrač NK "Belišća" iz Belišća.

Polovinom osamdesetih godina 20. stoljeća bio je daroviti napadač subotičkog "Spartaka", koji je tada igrao u Drugoj saveznoj ligi "zapad". Godine 1987. došao je na probu u NK "Osijek" sa željom da zaigra u prvoj ligi. Tadašnji trener NK "Osijeka" Milan Đuričić imao je snažnu ekipu pa su ga iz osječkog kluba, kao posudbu, usmjerili u NK "Belišće". U Belišću je Skenderović dočekan raširenih ruku pa se tu trajno nastanio, zaposlio u Kombinatu Belišće, oženio i dobio djecu (dva sina). Dana 27. IV. 1992. teško je ranjen u granatiranju Belišća. Iako se brzo oporavio, na koncu je morao prekinuti nogometnu karijeru i posvetiti se trenerskoj.

Nakon oporavka od ranjavanja koji je trajao 6 mjeseci ipak mu se ispunila želja da zaigra na prvoligaškim terenima. NK "Belišće" se plasiralo u Prvu hrvatsku ligu u sezoni 1992/1993. (koja je bila drugo državno prvenstvo samostalne Hrvatske) dok je klub trenirao Ivica Grnja. U 18 prvoligaških utakmica zabio je 4 gola.

Posljednji nastup u dresu NK "Belišća" imao je u proljeće 1993. u Zagrebu kad mu je naglo pozlilo. Nakon oporavka, kad je shvatio da bi mu daljnje aktivno igranje moglo samo štetiti, "objesio je kopačke o klin" i posvetio se trenerskom poslu. Vodio je sve kategorije nogometaša u NK "Belišću", napredujući od trenera sasvim mladih igrača do pomoćnika prvog trenera Pavla Strugačevca. U Drugoj županijskoj ligi trenirao je NK "Slavonac" iz Ladimirevaca (rodnog sela njegove supruge), potom NK "Dinamo" iz Baranjskog Petrovog Sela pa NK "Petlovac" iz Petlovca i ŠNK "Baranja-Belje" iz Belog Manastira. Radeći u kontinuitetu kao trener nadoknađuje prisilno skraćenu igračku karijeru

Izvori 
 Dragutin Kerže: "Bunjevački Belišćanin doživotno će pamtiti zlokobne gelere", Nedjeljni Glas Slavonije, (V), 202, 12/13 - Osijek, 6. V. 2007.

Hrvatski fudbaleri
Fred Merkle

Frederick Charles Merkle (Watertown, Wisconsin, 20.12., 1888 – Daytona Beach, 2.3. 1956.) bio je američki profesionalni igrač bejzbola. 

Igrao je na položaju prvog basemana. Tokom šesnaest sezona je nastupao za  New York Giants, Brooklyn Robins i Chicago Cubs u National League, a nakon što je od 1921. do 1925. igrao u International League nakratko je nastupao za New York Yankees u American League prije napuštanja bejzbola 1926.

Najpoznatiji je po pogrešci koju je učinio igrajući za Giantse u odlučujućoj utakmici protiv Chicago Cubsa na Polo Groundsu 23.9. 1908. Ona je dovela do jedne od najkontroverznijih sudačkih odluka u historiji bejzbola i ostala zauvijek upamćena kao "Merkle Boner". Giantsi su zbog nje izgubili prvenstvo lige.

Eksterni linkovi 
 
 The Deadball Era

Merkle, Fred